Държавен вестник, бр. 24, 2002 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  24
1. прекратяване на процедурата за продажба
чрез публично оповестен конкурс и освобожда-
ване депозита на спечелилия участник, или
2. даване на срок за сключване на договор с
класирания на второ място участник.
Чл. 27. Ако участникът, спечелил конкурса,
съответно класираният на второ място участ-
ник, на когото е даден срок за сключване на
договор в случаите по чл. 25, ал. 1, т. 1 и ал. 3, не
сключи по своя вина договора за приватизация
в определения срок, внесеният от него депозит
се задържа.
ДОПЪЛНИТЕЛНИ РАЗПОРЕДБИ
§ 1. В случаите по чл. 6, ал. 5, както и в слу-
чаите, когато е определен консултант (прива-
тизационен агент) за осъществяване на прива-
тизационната процедура, в докладите на кон-
курсната комисия се отразяват становищата,
препоръките и предложенията, направени от
членовете на работната група, съответно от
консултанта.
§ 2. “Сертификат за регистрация” по смисъ-
ла на наредбата е писмен документ, издаден от
съответния орган за приватизация, с който се
удостоверява, че участникът в конкурса е из-
пълнил изискванията по чл. 8, ал. 1, съответно
по чл. 15, ал. 4.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. Когато към датата на влизане в сила на
тази наредба има прието решение за провеж-
дане на публично оповестен конкурс, той се
провежда по реда на отменената Наредба за
конкурсите.
§ 4. Указания по прилагането на наредбата
дава Агенцията за приватизация.
§ 5. Наредбата се приема на основание чл. 25,
ал. 8, чл. 30, ал. 2 и § 16, ал. 3 ЗППДОбП.
Приложение
към чл. 3, ал. 2, т. 1
Инфорамационна карта за предприятия с от-
крита процедура за приватизация
1. Име на обекта.
2. Седалище и адрес на управление.
3. Подотрасъл.
4. Предмет на дейност.
5. Съдебно регистриран капитал.
6. Структура на капитала.
7. Възможен процент за продажба.
8. Собствен капитал.
9. Дълготрайни материални активи.
10. Дълготрайни нематериални активи.
11. Задължения.
12. Вземания.
13. Финансов резултат за последната година.
14. Персонал. 
Адрес/телефон за допълнителна информация.
11333
МИНИСТЕРСТВА
И ДРУГИ ВЕДОМСТВА
МИНИСТЕРСТВО НА ОТБРАНАТА
ДОГОВОР
за установяване на режима “Открито небе”
(Ратифициран със закон, приет от ХХХVI На-
родно събрание на 16 февруари 1994 г.—ДВ,
бр. 18 от 1994 г. В сила от 1 януари 2002 г.)
Държавите, сключили този договор, нарича-
ни по-нататък колективно “държави участнич-
ки” или индивидуално “държава участничка”,
припомняйки задълженията, поети от тях
на Съвещанието за сигурност и сътрудничест-
во в Европа, за оказване на съдействие за по-
голяма откритост и прозрачност във военната
им дейност, както и за осигуряване на безопас-
ността чрез мерките за укрепване на доверие-
то и сигурността,
приветствайки историческите събития в
Европа, изменили ситуацията в областта на
сигурността от Ванкувър до Владивосток,
преизпълнени от желание да дадат своя при-
нос за по-нататъшното развитие и укрепване на
мира, стабилността и развитието на сигурност-
та на основата на сътрудничеството в тази об-
ласт чрез създаване на режим за открито небе
за наблюдение от въздуха,
признавайки потенциалния принос, който
такъв род режим на наблюдение от въздуха би
могъл да внесе за осигуряването на сигурност-
та и стабилността и в други региони,
отбелязвайки възможността да се използва
такъв режим за развитие на откритостта и проз-
рачността, за съдействие на наблюдението за
изпълнение на съществуващите или на бъдещи
споразумения в областта на контрола над въо-
ръженията и за разширяване на възможности-
те за предотвратяване на кризи и регулиране на
кризисните ситуации в рамките на Съвещание-
то за сигурност и сътрудничество в Европа и в
други световни международни институции,
предвиждайки възможността от разпрости-
рането на режима за открито небе и върху до-
пълнителни области, като защитата на околна-
та среда,
стремейки се към установяване на съгласу-
вани процедури, предвиждащи наблюдение от
въздуха на всички територии на държавите учас-
тнички, с намерение за извършване наблюде-
ние на една държава участничка или група дър-
жави участнички на основата на равнопоставе-
ността и ефективността при осигуряването на
безопасността на полетите,
отбелязвайки, че действието на такъв режим
за открито небе няма да нанася вреда на държа-
вите, неучастващи в него,
се договориха за следното: